Gruppemøder for voksne -Molis.dk Gruppemøder for voksne -
Vi holder gruppemøder for voksne (fra 21 år og op), der har autisme, Aspergers syndrom eller ADHD/ADD
Uanset om din diagnose er ny, eller du har haft den i længere tid, kan det være givende at møde ligesindede, som man kan dele erfaringer med og sammen få ny viden. Det styrker selvværdet og øger trivslen.
Derfor tilbyder vi gruppemøder, som kombinerer alle elementerne i en tryg og hyggelig ramme hos Molis.
På gruppemøderne har du mulighed for at møde andre voksne, der også har autisme eller ADHD. Her kan du få mere viden og blive klogere på dig selv, samtidig med at du kan danne et netværk med ligesindede og dele dine egne erfaringer.
Gruppemøderne ledes af psykologisk konsulent Kathrine Felland Gunnløgsson, og de foregår den første onsdag i måneden kl. 19.00-21.00 i Molis.
Hvert gruppemøde består af et oplæg på ca. 30 minutter om dagens emne af Kathrine, hvorefter der er mulighed for at tale videre om emnet. Det er helt frivilligt, om man har lyst til at sige noget til møderne, eller om man helst vil lytte.
Emnerne i oplægget kan eksempelvis være:
Viden om autisme og ADHD
At finde sine styrker og arbejde med dem
Dagens emne tilpasses efter gruppesammensætningen.
Vi serverer snacks (vindruer, nødder, chips, chokolade og slik) og noget at drikke (cola, sportsvand, kaffe og the).
19.00: Velkommen. Kom og få lidt at spise og drikke og find en plads.
19.15: Oplæg om dagens emne af Kathrine
19:45: Pause
20:00 Fælles refleksion over dagens emne og hygge
21.00: Farvel og tak for i dag
Gruppen tager nye deltagere ind i hhv. september, januar og april, og man betaler for tre møder af gangen. Man må gerne deltage i flere perioder.
Tilmeldte deltagere vil modtage en mail en uge før mødet, hvor de får oplysninger om, hvem der deltager i gruppemødet, og hvad emnet er.
Datoer: første onsdag i måneden (undtagen december, juli og august):
Opstart januar: 3. januar, 7. februar og 7. marts
Opstart april: 4. april, 2. maj og 6. juni
Sted: Molis, Nikolaj Plads 23, 1. sal, 1067 København K
Målgruppe: Voksne med autisme, Aspergers syndrom eller ADHD/ADD. Man behøver ikke at være i et forløb hos Molis for at deltage i gruppemøderne. Alle er velkomne.
Deltagerantal: 3-12 deltagere
Gruppeleder: Kathrine
Pris: kr. 1.560,- for 3 møder inkl. let forplejning (svarende til 520,- pr. gang)
Tilmeldingsfrist: 1 uge før opstart (hhv. 27. dec. 2017 og 28. marts 2018)
Hvis du har spørgsmål er du velkommen til at kontakte gruppeleder Kathrine Felland Gunnløgsson på kathrine@molis.dk eller tlf. 51 92 09 67.
Tilmelding og uddybende information
Du tilmelder dig til gruppemøderne ved at købe en billet herunder. Tilmelding er bindende og kan ikke fortrydes. Læs mere om vores handelsbetingelser her.
Gruppemøder for voksne med opstart april 2018. Køb billetter her:
Hvis du ønsker at tilmelde dig gruppemødet med betaling via EAN-nummer (dette tillægges et administrationsgebyr på kr. 50,- pr. faktura) bedes du udfylde nedenstående.